**ЭШЕРИХИОЗДАРДЫҢ ЭПИДЕМИОЛОГИЯЛЫҚ СИПАТТАМАСЫ**

**Ғылыми жетекшісі: м.ғ.д., профессор Әміреев С.Ә.**

**Ахметова Майра Орынбаевна**

**С.Ж. Асфендияров атындағы Қазақ Ұлттық Медицина университеті, Алматы қаласы**

**Тақырыптың өзектілігі:** Қазақстан Республикасы бойынша 2011жылдың ішінде Астанада 500-ден аса күрделі ішек инфекциясы тіркелді. Науқастардың басым көпшілігін 14 жасқа дейінгі жасөспірімдерді құрайды. Жедел ішек инфекциясы балалар жасындағы жұқпалы сырқаттар ішінде жетекші орындардың бірін алады, біздің еліміз бойынша бұлардың таралуы 100 000 тұрғынға шаққанда 728,0 науқастануды құрып, нәрестелер арасындағы өлім туғызушылықта алдынғы орындарда үнемі сақталып келеді. Мысалы, Семей қаласы «Жұқпалы аурулар ауруханасы» балалар бөлімшесінде ішек инфекциясымен 2008 және 2009 жылдарда ауырып түскен науқас балалардың сырқатнамаларын сараптауы бойынша этиологиясы анықталған науқастар саны 2009 жылы 244 (30%) құрайды, ал 2008 жылы 211 науқаста (21,9%– да) анықталған. 2009 жылы жедел ішек инфекциясымен сырқаттанушылар арасында жасына қарай 1 жасқа дейінгі нәрестелер 98 бала (40,2 %) 1 жастан 3 жасқа дейін108 (44,3 %), 3 жастан 7 жасқа дейін 20 (8,3 %), 7 жастан аса 18 бала (7,2%) құрайды. 2009 жылы этиологиясы анықталған ішек инфекциялары 8,1 % – ға көбейген. Жедел ішек инфекциясымен 1 жастан 3 жас аралығында сырқаттану көбірек- 44,3 % құрайды. 2009 жылы жедел ішек инфекциясымен сырқаттанушылықтың көп саны тамыз айына сай келді.

Еуропадағы мамыр айының бел ортасында бұрқ ете қалған ішек эпидемиясы бүгінде Батыстың бірқатар елдеріне таралып үлгерді. Қазір бүткіл Еуропаны қиярдан, болмаса өзге көкөніс өнімдерінен жұғатын ішек инфекциясы алаңдатып отыр. «Е-coli» - дің екі штамдарының қосылуынан пайда болған жаңа инфекцияның өте қауіпті екендігі анықталған. Соңғы мәліметтерге қарағанда, «Е-coli» бактериясын жұқтырғандар қатары 2000-нан асып, одан 22 адам қайтыс болған. Аурудың басты белгілері – құсу, дене қызуының көтерілуі және қанды диарея. Жылыжай жағдайында жақсы өңделмеген өнімде бактерия болуы ықтимал. Германия билігі ішек ауруының тарауына Испаниядан әкелінген қиярлар себеп болған деген болжам жасаған. Бірақ бұл жорамал дәлелденген жоқ. Сонымен қоса ғалымдар, қауіпті ішек инфекциясы жергілікті жылыжайларда өсірілген бұршақ тұқымдастарынан таралуы мүмкін деген жорамал жасады. Атап айтқанда, келесі: соя, түйе бұршақ, жасымық пен ас бұршақ екендігі дәлелденді.

Алматыда Германия мен Испания көкөністерімен сауда жасайтын 12 базар мен 6 әмбебап дүкені бар. Дегенмен, ірі сауда орындарынан анықталған қауіп көзі жоқ болса да, жасырын саудамен айналысатын шағын дүңгіршектерде көкөністердің сапасы толық қадағаланбайды. Алайда ішек инфекциясының жаппай таралу қаупі туралы ғылыми дәлелденген эпидемиологиялық ақпарат жоқ.

**Жұмыстың мақсаты:** Қазақстан Республикасындағы жедел ішек инфекциялар (ЖІИ) пайда болуындағы эшерихиоздардың рөлін анықтау.

**Зерттеу міндеттері:**

1. Қазақстан Республикасындағы патогенді E.coli таралуын зерделеу (статистикалық мәліметтер бойынша).
2. Эшерихиоз қоздырғыштарының серотиптік пейзажын анықтау.
3. ЖІИ ауырған науқастардың арасынан патогенді E.coli қоздыратын аурулардың үлес деңгейін анықтау.
4. Алынған нәтижелер бойынша тиісті шаралар кешенін белгілеу.

**Зерттеу әдістері:** Эпидемиологиялық және микробиологиялық, статистикалық әдістер.

**Зерттеу материалы:** ҚР адамдар арасындағы эшерихиозбен тіркелген бұрқ етпе оқиғасының соңғы 10 жылдағы (2001-2010жж) және қазіргі кездегі эпидемиологиялық жағдайына талдау жасау. Эшерихиозбен ауырған адамдардың сырқатнамасы және статистикалық мәліметтер.

**Қорытынды:** Аурудың қайдан шығып, қайдан жұққаны беймәлім. Мамандардың оның түп-төркіні қайдан шыққанын дәл тауып айта алмай отыр, алайда бұл дерт жас көкөніс арқылы жұғады деген күдік басым. Жалпы, көктүйнек деген сөздің бір мағынасы түсіндірме сөздікте «ішті бүріп ауыртатын ауру» деп берілген. Ал E. coli бактериясы туғызған ішек инфекциясы ауруының белгілеріне «дене қызуының көтерілуі, құсу, құрысу, қанды диарея» байқалып отыр. Алайда барлық елдерден жас көкөніс импортына уақытша тыйым салынды. «Санитарлық-эпидемиологиялық сараптама және мониторингiнiң ғылыми-практикалық орталығы» деректері бойынша 2011ж. 5 маусымдағы жағдай бойынша Еуропалық аймақтың 12 елiнде жiтi iшек жұқпасының 2200 астам және iшек бактерияларын тудыратын - Esherichia coli, 22 өлiмге әкелетiн жағдай (Германияда 21, Швецияда 1) тiркелген, жұқтырғандардың 2153 Германияда, соның iшiнде 627 бүйректiң жұмыс iстемеуiне әкелетiн гемолитико-уремитикалық синдром түрiнде анықталды. Алматыда Германия мен Испания көкөністерімен сауда жасайтын 12 базар мен 6 әмбебап дүкені бар. Дегенмен, ірі сауда орындарынан анықталған қауіп көзі жоқ болса да, жасырын саудамен айналысатын шағын дүңгіршектерде көкөністердің сапасы толық қадағаланбайды. Сол себептен Қазақстан Республикасындағы эшерихиоздардың эпидемиологиялық жағдайын анықтап, патогенді ішек таяқшаларының эпидемиологиялық маңызы бар штамдарының этиологиялық рөлін және таралу жолдарын анықтап, қазіргі кездегі Қазақстан Республикасындағы эшерихиозға жан жақты талдау жүргізіп, тәжірбиелік дәрігерлерге зертханалық диагноз қоюдың және эпидемиологиялық шаралар жүргізудің кейбір тәсілдерін ұсыну.

**Қолданылған әдебиеттер:**

1. Бахарева Л.И., Эберт Л.Я., Черепанова Г.П., Роль УПМ в возникновении острых кишечных инфекций // Клин мед 1983. - №6.

2. Бондаренко А.В., Бондаренко Вл.М., Бондаренко В.М. // Журн. микробиология. 1998. №5. С. 96-101.

3. Воротынцева Н.В., Мазанкова Л.Н. Острые кишечные инфекции у детей. М., 2001г. - 477с.

4.http://www.bnews.kz/kk/news/post/51749/

5. http://ru.euronews.net/2011/06/07/ecoli-the-unfolding-mystery/

6. Бахарева Л.И., Эберт Л.Я., Черепанова Г.П., Роль УПМ в возникновении острых кишечных инфекций // Клин мед 1983. - №6.

7. Бондаренко А.В., Бондаренко Вл.М., Бондаренко В.М. // Журн. микробиология. 1998. №5. С. 96-101.

8. Воротынцева Н.В., Милютина Л.Н., Мазанкова Л.Н. Клиническая дифференциальная диагностика ОКИ у детей. М. 1986г.

9. Воротынцева Н.В., Мазанкова Л.Н. Острые кишечные инфекции у детей. М., 2001г. - 477с.

10. Иванова В.В. Инфекционные болезни у детей: Учебное пособие — М., 2002. 922с.

11. Лобзин Ю.В., Волжанин В.М., Захаренко С.М. Клиника, диагностика и лечение актуальных кишечных инфекций // С-Петербург: Фолиант, 1999. — 185 с.